በኢትዮጵያ የምግብ የመድሃኒትና ጤና ክብካቤ አስተዳደርና ቁጥጥር ባለስልጣን፣የምግብ አስመጪዎች ላኪዎችና አከፋፋዮች ኢንስፔክሽን ኬዝ ቲም አስተባባሪ አቶ ሙሉጌታ ፍቅሬ እንደተናገሩት፤ከበዓል ጋር በተያያዘ በርካታ ለጤና አደገኛ የሆኑ ምግቦች፣ የምግብ ግብአቶችና የታሸጉ ምግቦች ለገበያ ይቀርባሉ። ታላቅ ቅናሽ አድርገናል በሚል የማጭበርበሪያ መንገድም የመጠቀሚያ ጊዜያቸው ያለፈና የተበላሹ ምግቦች በገበያ ላይ ይውላሉ፤ስለዚህ ህብረተሰቡ እነዚህን ለጤና አደገኛ የሆኑ ምግቦችና መጠጦች ከመግዛትና ከመጠቀም እንዲቆጠብና እንደዚህ አይነት ነገሮች ለገበያ ቀርበው በሚመለከት ጊዜም በነፃ የስልክ መስመር 8482 ለባለስልጣን መ/ቤቱ ጥቆማ ማቅረብ እንደሚችል ተናግረዋል፡፡
